Peacock Theater

Peacock Theater (aiemmin Microsoft Theater ja Nokia Theatre L.A. Live) on lokakuussa 2007 avattu konserttiareena Los Angelesin keskustassa. 7 100-paikkainen esiintymisareena on osa vuosina 2007−2009 valmistunutta L.A. Live -vapaa-ajanvietto- ja hotellikeskusta.Microsoft Theaterin internet-sivusto

Parin ensimmäisen kuukauden aikana areenalla esiintyivät muun muassa Eagles, Dixie Chicks, Neil Young, Sugarland, Queens of the Stone Age, Anita Baker, Mary J. Blige, So You Think You Can Dance? Tour, John Fogerty ja La Quinta Estacion. Areenalla on järjestetty American Music Awards 2007 -tilaisuus ja se on havitellut Oscar-, Emmy- ja Grammy-gaalojen isännyyttä. Areenaa on käytetty myös American Idol -kilpailun finaaleissa seitsemännestä tuotantokaudesta alkaen.

Nokian nimeä kantavia teattereita on ollut Los Angelesin lisäksi myös New Yorkissa ja Dallasissa.Los Angelesiin avataan 7 100-paikkainen Nokia-teatteri, Helsingin Sanomat 12.10.2007 C3 Esiintymisareenat ja konsertit ovat osa Nokian musiikkisoitinten myyntistrategiaa, yhtiö uskoo soitinmyynnin lisääntyvän konserttien tukemana.Nokian rahoittama konserttiareena avasi ovensa, Helsingin Sanomat 11.11.2007 C3

Konserttisalin nimeksi muutettiin Microsoft Theater kesäkuussa 2015. Kesäkuussa 2023 konserttitalo sai nimekseen Peacock Theater.

 Lähteet 

 Aiheesta muualla 
 Peacock Theaterin verkkosivut

Luokka:Yhdysvaltain konserttitalot
Luokka:Kalifornian urheilupaikat
Luokka:Los Angelesin rakennukset ja rakennelmat
Luokka:Los Angelesin kulttuuri
Luokka:Kesäolympialaiset 2028